Hannes Niineväli
Hannes Niineväli (sündinud 22. märtsil 1969 Tallinnas) on eesti arhitekt. Keskhariduse omandas Hannes Niineväli Tallinna 10. Keskkoolis. Arhitektuurialase kõrghariduse omandas ta Tallinna Kunstiülikoolis aastatel 1990–1995. Alates aastast 1995 töötab Hannes Niineväli arhitektuuribüroos Arhitektuuristuudio Kirsima&Niineväli OÜ. Suure osa Hannes Niineväli loomingust moodustavad ühepere- ja korterelamud. Ühiskondlikest hoonetest kuuluvad tema loomingusse haldushoone Koplis ja Marienthali keskus Mustamäel.